Kazujoši Miura
Kazujoši Miura (jap. 三浦 知良 = Miura Kazuyoshi; g. 1967 m. vasario 26 d.) – japonų futbolininkas, rungtyniavęs Japonijos rinktinėje. Nacionalinėje komandoje žaidė 1990–2000 m., su ja dalyvavo 1992, 1996 m. AFC Azijos taurės ir 1995 m. Karaliaus Fahdo taurės turnyruose. K. Miura šlovės Japonijoje sulaukė 1993 m. įsteigus J. lygą, kurioje, be abejonės, laikytas pirmąja Japonijos futbolo superžvaigžde. Atrankos į 1998 m. pasaulio futbolo čempionatą varžybose rinktinėje pasižymėjo keturiolika kartų ir tokiu būdu atvėrė šalies rinktinei duris į jos pirmąjį pasaulio čempionatą. Paskutiniąsias rungtynes už nacionalinę rinktinę sužaidė 2000 m., pagal įmuštus įvarčius Japonijos nacionalinėje rinktinėje yra antras (55 įvarčiai per 89 rungtynes). K. Miurai priklauso vyriausio futbolininko ir vyriausio įvartį įmušusio žaidėjo Japonijos profesionalų lygoje rekordai (48 metai).